Shelly Z-Wave Pro 2PM Fogyasztásmérős Okosrelé (3800235269121)

2026-01-21T13:38:03+01:00

Type: Nem besorolt
Price: 26620.63

2 áramkörös, áramfogyasztás-mérő funkciós, villamossági szekrény DIN-sínre felszerelhető okos kapcsolórelé, Wi-Fi, LAN és Bluetooth kapcsolattal.
Két független áramkör vezérlésére vagy redőny / zsaluzia / árnyékoló és más kétirányú forgómotorok vezérlésére is alkalmas.

A Shelly professzionális 2 áramkörös reléje Wi-Fi-vel, vezetékes hálózattal (LAN), és and Bluetooth kapcsolattal is képes kommunikálni, és mind lakások otthonautomatizálási, mind komolyabb közületi épületek (áruházak, társasházak, üzletek stb.) professzionális automatizálására alkalmas megoldás.

A PRO termékvonalat a Shelly elősorban újonnan épülő épületek automatizálására szánja, ahol a plusz kábelezés nélkül a villamossági szekrényben a kismegszakítók mellett elhelyezett relékkel egyszerűen és profin megoldható az épületautomatizálás a Shelly Pro eszközökkel.

A Shelly PRO 2PM a népszerű PLUS 2PM nagytestvére, azonos funkciókkal, de professzionális, sínre szerelhető kivitelben és Ethernet csatlakozóval kiegészítve. Ez a Shelly relétípus két független áramkör (pl. egy két gombos csillárkapcsoló) vezérlésére, valamint redőnyvezérlésre is alkalmas.

Mint minden más Shelly termék, ez is közvetlenül a WiFi router-re kapcsolódik, nincs szükség az okosvezérléséhez helyi központra, hub-ra vagy átjáróra (bridge-re). Akár önállóan, csak 1 db eszköz is telepíthető egy elektromos fogyasztó, világítás vagy motoros redőny automatizálására vagy éppen fogyasztásmérésére, de egy új építésű vagy felújítás előtt álló teljes ingatlan okosotthonná alakításához komplett rendszerként is jó választás.

A Shelly PRO 2PM relé tartalmaz mindkét áramkörhöz egy-egy kapcsolóbemenetet, azaz csillagpontos vezetékezés esetén a villanykapcsolóktól érkező kapcsolt szálat is tudja fogadni, így a fali villanykapcsolót is használhatjuk a lámpa (vagy más fogyasztó) kapcsolására, és WiFi-n keresztül a távolból is kapcsolhatjuk a vezérelt lámpát vagy más eszközt, és számos időzítés is a rendelkezésünkre áll.

A Shelly app-ban lehetőség van a kapcsoló letiltására is, - mely hasznos lehet kisgyerekek esetén néhány szobánál -, ilyen beállítások mellett csak az app-ból vezérelhető az adott relé.

A relé kompatibilis nem csak kétállású, de billenő (avagy csengő) kapcsolókkal is. Alternatív és keresztváltó kapcsolás bekötésére is alkalmas.
Auto-off funkciójával beállítható impulzuskapcsolási üzemmódra is.
Fontos: a Shelly PRO 2PM működéséhez biztosított fázis és a kapcsoló(k)tól érkező kapcsolt fázis(ok) azonos fázisról kell, hogy érkezzen(ek), a Shelly PRO 2PM nem alkalmas többfázisú működésre!

Shelly PRO 2PM motoros redőnyök, árnyékolók, más kétirányú forgómotorok vezérlésére

Redőnyvezérlésre, motoros függöny vezérlésére (valamint bármely más, 230V-os kétirányú motor vezérlésére) is alkalmas_ az egyik áramkör a felhúzást / nyitást, a másik a leengedést / zárást vezérli, reteszelő üzemmódban (azaz azt biztosítva, hogy a két irányt egyszerre ne tudjuk aktiválni).

A Shelly PRO 2PM redőnyvezérlési üzemmódban beépített redőnyvezérlési kalibrációs funkcióval rendelkezik. Ekkor a redőny végállásainak és a motor áramfogyasztásának feltérképezésével a relé "megtanulja" a redőnyt, és később akár %-ban megadott nyitásra/zárásra is programozható lesz, illetve kiugró áramfogyasztás érzékelése esetén - becsípődés/elakadás felismerés funkciója is bekapcsolható, hogy ilyen esetekben állítsa meg a redőnymotort.

A Shelly PRO 2PM minden olyan motoros redőny vezérlésére alkalmas, ahol a relét be lehet kötni a redőny 230V-os áramellátása és a fali kapcsoló (ha van), vagy az elektromos hálózat (közé), és a nyitást és zárást a redőnymotoron külön áramkör (és kétgombos vagy kétállású kapcsoló) kezeli.

A csak RF távirányítóval vezérelhető, fali kapcsoló nélküli redőnyvezérlésekkel a Shelly PRO 2PM (és más okosrelék sem) jellemzően NEM kompatibilis, mivel az ilyen redőnyök RF modulja jellemzően a redőnymotor vezérlőpaneljére van integrálva és az okosrelét nem lehet bekötni az RF vevő modul és a redőny motor közé, mivel nem megbonthtató a rendszer.

Mivel a Shelly PRO 2PM WiFi-s okosrelé csak 110V-240V AC betápot támogat, és a kapcsolt áramköre is csak 110V-240V AC tápfeszültséget kapcsol, így csak ilyen tápfeszültségű redőnymotorokkal kompatibilis.